钦定古今图书集成/明伦汇编/氏族典/第276卷 > 王思
## 钦定古今图书集成/明伦汇编/氏族典/第276卷 > 王思

按《明外史王思传》：“思字宜学，太保直曾孙也。正德六
年进士，改庶吉士，授编修。九年春，乾清宫灾，思应诏
上疏。疏入，待命数日，留中不下，忽传旨谪潮州三河
驿丞。世宗即位，召复故官。嘉靖三年，屡争大礼，不报时张璁、桂萼、方献夫为学士，思羞与同列，偕廷臣伏
左顺门哭谏。帝大怒，系之诏狱，杖三十。逾旬，再杖之”，
病创卒。思志行迈流俗，高陵吕柟亟称之，尝曰：“闻过
而喜似季路，欲寡未能似伯玉，则改斋其人也。”改斋
者，思别号也。